હરજિત બરિયાણા સેન્ટ્રલ બ્લિથ, નોર્ધમ્બરલેન્ડમાં સંપત્તિઓ ધરાવે છે, જ્યાં તે ભાડૂતોને રાખતો હતો. તેણે પોતાના ભાડૂતો સાથે લગભગ ગુલામ જેવો જ વ્યવહાર કર્યો હતો અને તેમને વધ્યું ઘટ્યું ખાવાનું આપતો અને બ્લિથ અને સન્ડરલેન્ડની દુકાનોમાં મફતમાં કામ કરાવતો હતો. તે તેમને આલ્કોહોલ અને ડ્રગ્સ પણ આપતો હતો. આરોપી બરિયાણા ધાકધમકી અને હિંસાના આચરણનો દોષી હતો. બરિયાણાને અગાઉ અપ્રામાણિકતા, ગેરકાયદે નાણા ધીરધાર, બનાવટી માલસામાનના વેચાણ તેમજ ધાકધમકી આપવા બદલ સજાઓ કરવામાં આવેલી છે.